જો કે સત્તાવાળાઓ તો વિદ્યાર્થીઓની સતત ઘટતી જતી સંખ્યા માટેનાં કારણોમાં નાગરીકોની વધેલી આર્થિક સમૃદ્ધિને પણ ગણાવે છે. જૂન ર૦૧પમાં મ્યુનિસિપલ શાળામાં ૧.૪૮ લાખથી વધારે બાળકો ભણતા હતા તે શૈક્ષણિક વર્ષમાં ખાનગી શાળાનાં ૪૪૯૮ બાળકોએ પ્રવેશ લેતા કુલ સંખ્યા ૧,પર,૭૭૪ થવી જોઇએ તેના બદલે ૧૧પ૦૮ બાળક ઘટીને ૧,૪૧,ર૬૬ બાળક નોંધાયા હતા. ત્યાર પછીનાં વર્ષમાં એટલે કે વર્ષ ર૦૧૬માં ૧૪,૭પ૯ બાળકોએ શાળા છોડી હતી. આ અંગે વધુ માહિતી આપતાં મ્યુનિસિપલ સ્કૂલબોર્ડનાં એક સભ્યએ જણાવ્યું હતું કે, જે મ્યુનિસિપલ શાળાઓમાં જૂન ર૦૧૭માં ૧,૩૧,૩પ૩ બાળકો ભણતા હતા તેની સંખ્યા ચાલુ વર્ષે જૂન ર૦૧૮માં માત્ર ૧,ર૪,૪૮૪ બાળકોની થવા પામી છે.